
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 353 

14 Απριλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων, για κάλυψη δα¬ 


νείου της σε συνάλλαγμα ποσού 60.000.000 ΟΕΜ 
στην «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ» Α.Ε. . 1 
Ορισμός μελών Επιτροπής Δημοσίων Κτημάτων (άρθρ. 

98 του Π.Δ. 284/88) στη Νομ. Λευκάδας. 2 

Ορισμός μελών Επιτροπής Δημοσίων Κτημάτων (άρθρ. 

98 του Π.Δ. 284/88) στη Νομ. Σάμου. 3 

Ορισμός μελών Επιτροπής Προεκτίμησης Απαλλο- 

τριουμένων Ακινήτων Νομού Σάμου. 4 

Διορισμός Διευθυντή του Εθνικού Ιδρύματος Ερευ¬ 
νών . 5 

Τροποποίηση της 41/27/3/96 απόφασης «Ανασυ¬ 
γκρότηση Διοικητικού Συμβουλίου Κεντρικού Τα¬ 
μείου Γεωργίας Κτηνοτροφίας και Δασών» (ΦΕΚ 

230/Β79.4.96). 6 

Σύσταση Ειδικού Κέντρου Υγείας (Ε.Κ.Υ) στη Ναυπη- 

γοεπισκευαστική Ζώνη Περάματος . 7 

Τροποποίηση του προγράμματος οικονομικής ενίσχυ¬ 
σης των βαριά νοητικά καθυστερημένων ατόμων . 8 
Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΜΑΡΓΕΛΛΟΥ ΖΩΗ του ΣΤΑΥ¬ 
ΡΟΥ . 9 

Εκχώρηση αρμδιοτήτων του Προέδρου του Ε.Ο.Κ. 
προς τον Γενικό Διευθυντή, σε Προϊσταμένους 
Διευθύνσεων και αυτοτελών τμημάτων .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2019063/2692/0025 (1) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων, για κάλυψη δανείου 
της σε συνάλλαγμα ποσού 60.000.000 ϋΕΜ στην 
«ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ» Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 > Τις διατάξεις του Ν. 2322/12.7.1995 (ΦΕΚ 143/Α7 

12.7.95) και του άρθρου 5 του Ν. 2432/96 (ΦΕΚ 180/Α7 

12.8.96) . 


2) Τις διατάξεις της σύμβασης ανάπτυξης του Νέου Διε¬ 
θνούς Αεροδρομίου της Αθήνας στα Σπάτα, «ίδρυση της 
Εταιρείας «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» 
έγκριση περιβαλλοντικών λόγων και άλλες διατάξεις» που 
υπογράφηκε στις 31.7.95 και κυρώθηκε με το Ν. 2338/ 
95. 

3) Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ ΑΡΙΘ. 118/ 
3.4.1998) με την οποία παρασχέθηκε η σύμφωνη γνώμη 
της στον Υπουργό Οικονομικών για τη χορήγηση της Εγγύ¬ 
ησης του Ελληνικού Δημοσίου. 

4) Την αριθ, 24/27.3.1998 απόφαση του Δ.Σ. της «ΔΙΕ¬ 
ΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» με την οποία 
εγκρίνεται η δανειοδότηση αυτή. 

5) Το από 19.3.98 έγγραφο της «ΔΙΕΘΝΗΣ ΑΕΡΟΛΙΜΕ¬ 
ΝΑΣ ΑΘΗΝΩΝ Α.Ε.». 

6) Την αρ. 1107147/1239/0066 Α74.10.96 (Β7922/ 

7.10.96) απόφαση του Πρωθυπουργού και του Υπουργού 
Οικονομικών «ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Παρέχουμε την εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων για τη μεταξύ αυτής και 
της «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α.Ε.» σύναψη 
σε συνάλλαγμα εξήντα εκατομμυρίων μάρκων 
(60.000.000) ΩΕΜ. 

Με την εγγύηση αυτή, αναλαμβάνουμε την υποχρέωση 
να καλϋψουμε τις υποχρεώσεις της «ΔΙΕΘΝΗΣ ΑΕΡΟΛΙ¬ 
ΜΕΝΑΣ ΑΘΗΝΩΝ Α.Ε.» που απορρέουν από τη σύμβαση 
εγγύησης που έχει υπόγραφε! απευθείας μεταξύ του Ελ¬ 
ληνικού Δημοσίου και της ανωτέρω δανείστριας Τράπε¬ 
ζας. 

Η Ευρωπαϊκή Τράπεζα Επενδύσεων παρακαλείται να 
μας στείλει θεωρημένο αντίγραφο της σύμβασης του δα¬ 
νείου. 

Η «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ Α. Ε.», παρακα- 
λείται για την εμπρόθεσμη εξόφληση του εν λόγω δα¬ 
νείου. 

Καθορίζουμε προμήθεια υπέρ του Δημοσίου 0,50% για 
την παρεχόμενη εγγύησή του η οποία θα υπολογίζεται και 
θα αποδίδεται σ’ αυτό από την «ΔΙΕΘΝΗΣ ΑΕΡΟΛΙΜΕΝΑΣ 
ΑΘΗΝΩΝ Α.Ε », σύμφωνα με τα οριζόμενα στο έγγραφό 
μας 2009593/1391/7.2 96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
- 4 - 

Αριθ. 1042013/951/0 006Α ( 2 ) 

Ορισμός μελών Επιτροπής Δημοσίων Κτημάτων (άρθρ. 98 
του Π.Δ. 284/88) στη Νομ. Λευκάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 98 του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128/Α'), όπως τρο¬ 
ποποιήθηκε και ισχύει, του Π.Δ. 551/88 «Οργανισμός Νο¬ 
μαρχιών - Οργάνωση Οικονομικών Υπηρεσιών» (ΦΕΚ 259/ 
Α'). 

β) Του Ν. 2218/1994 (ΦΕΚ 90/Α'), όπως τροποποιή¬ 
θηκε και ισχύει με τις οποίες συστήθηκαν οι Νομαρχιακές 
Αυτοδιοιήσεις και καταργήθηκαν ορισμένες δημόσιες πο¬ 
λιτικές υπηρεσίες που συγκροτούσαν τη Νομαρχία, ενώ οι 
λοιπές υπηρεσίες (στις οποίες περιλαμβάνονται και οι 
Υπηρεσίες του Υπουργείου Οικονομικών) υπήχθησαν 
στην Περιφερειακή Διοίκηση του Νομού ή Νομαρχίας που 
συστήθηκαν με τις διατάξεις αυτές. 

γ) Του Ν. 2503/97 (ΦΕΚ 107/Α'), με τις οποίες έγινεη 
οργάνωση της Περιφέρειας ως ενιαίας αποκεντρωμένης 
μονάδας διοίκησης του Κράτους (με υπηρεσίες της στην 
έδρα της Περιφέρειας και στους Νομούς και κατά τόπον 
αρμοδιότητα την Περιφέρεια και το Νομό, αντίστοιχα), κα- 
ταργουμένων των Περιφερειακών Διοικήσεων των Νομών 
και Νομαρχιών. 

δ) Του άρθρ. 5 του Ν. 2386/96 (ΦΕΚ 43/Α'), με τις 
οποίες ρυθμίστηκαν ορισμένα θέματα συγκρότησης των 
συλλογικών οργάνων του Υπουργείου Οικονομικών που 
εδρεύουν στις Νομαρχίες, στη σύνθεση των οποίων προ- 
βλέπεται η συμμετοχή εκπροσώπων ορισμένων Υπηρε¬ 
σιών της τέως Νομαρχίας, που υπήχθησαν στη Νομαρ¬ 
χιακή Αυτοδιοίκηση. 

2. Της παρ. 4 του άρθρου 26 του Ν. 2579/98 (ΦΕΚ 
31 /Α') σύμφωνα με τις οποίες, στις περιπτώσεις που προ- 
βλέπεται η συμμετοχή σε συλλογικά όργανα του Υπουρ¬ 
γείου Οικονομικών, ως εκ της θέσεώς του, υπαλλήλου 
Υπηρεσίας, που έχει καταργηθεί ή αλλάξει μορφή, ορίζεται 
στη θέση αυτού με απόφαση του Υπουργού Οικονομικών, 
υπάλληλος άλλης Υπηρεσίας του ίδιου ή άλλου φορέα. 

3. Την αριθ. 27/16.5.95 απόφαση του Ν.Σ. της Νομαρ¬ 
χιακής Αυτοδιοίκησης Λευκάδας, με την οποία καθορίζε¬ 
ται ο Οργανισμός Εσωτερικής Οργάνωσης και λειτουργίας 
των υπηρεσιών αυτής (Β'421). 

4. Το αριθ. 128/24.2.98 έγγραφο της Κτηματικής Υπη¬ 
ρεσίας Λευκάδας. 

5. Την αριθ. 1087903/1481 /Β' 0006/28.8.97 (ΠΟΑ. 

1233) απόφαση του Υπουργού Οικονομικών (ΦΕΚ 779/ 
Β') «Μεταβίβαση αρμοδιοτήτων του Υπουργού Οικονομι¬ 
κών στους Προϊσταμένους των Περιφερειακών Υπηρε¬ 
σιών του Υπουργείου Οικονομικών, πλην Γ.Λ.Κ. και 
Γ.Χ.Κ.», αποφασίζουμε: 


1. Ορίζουμε μέλη της Επιτροπής Δημοσίων Κτημάτων 
Νομού Λευκάδας τους εξής: 

α) Τον Πρόεδρο Πρωτοδικών Λευκάδας, ως Πρόεδρο, 
αναπληρούμενο από το νόμιμο αναπληρωτή του. 

β) Τον Προϊστάμενο της Διεύθυνσης Τοπικής Αυτοδιοί¬ 
κησης και Διοίκησης της Περιφέρειας Ιονίων Νήσων, που 
λειτουργεί στο Νομό Λευκάδας (άρθρ. 7 παρ. 1, του Ν. 
2503/97), με αναπληρωτή το νόμιμο αναπληρωτή του, 
στη θέση του Προϊσταμένου της Υπηρεσίας του Υπουρ¬ 
γείου Εσωτερικών στην Περιφερειακή Διοίκηση Νομαρ¬ 
χίας Λευκάδας που καταργήθηκε. 

γ) Τον Προϊστάμενο του Τμήματος Τεχνικής Υπηρεσίας 
Δήμων και Κοινοτήτων της Δ/νσης Τοπικής Αυτοδιοίκη¬ 
σης και Διοίκησης της Περιφέρειας Ιονίων Νήσων (άρθρ. 7 
παρ. 1, του Ν. 2503/97), που έχει τοπική αρμοδιότητα και 
έδρα στο Νομό Λευκάδας, με αναπληρωτή το νόμιμο ανα¬ 
πληρωτή του, στη θέση του Προϊσταμένου της Δ/νσης Τε- 
χνικών Υπηρεσιών της Νομαρχίας Λευκάδας, που καταρ¬ 
γήθηκε, προκειμένου για θέματα, που αφορούν σε αστικά 
κτήματα και για θέματα στέγασης δημοσίων υπηρεσιών ή 
τον Προϊστάμενο της Δ/νσης Αγροτικής Ανάπτυξης της 
Νομαρχιακής Αυτοδιοίκησης Λευκάδας, με αναπληρωτή 
το νόμιμο αναπληρωτή του, στη θέση του Προϊσταμένου 
της Δ/νσης Γεωργίας της Νομαρχίας, που καταργήθηκε 
προκειμένου για θέματα, που αφορούν σε αγροτικά κτή¬ 
ματα. 

2. Στην Επιτροπή αυτή μετέχει επίσης χωρίς ψήφο ο 
Προϊστάμενος της Κτηματικής Υπηρεσίας Λευκάδας, ο 
οποίος εισηγείται τα θέματα της ημερήσιας διάταξης, με 
αναπληρωτή το νόμιμο αναπληρωτή του. 

3. Γραμματέας της Επιτροπής ορίζεται η Ευαγγελία 
Σταύρακα, υπάλληλος της Κτηματικής Υπηρεσίας Λευκά¬ 
δας, με αναπληρώτρια την Διονυσία Σοϋνδια, υπάλληλο 
της ίδιας Υπηρεσίας. 

4. Η θητεία της Επιτροπής είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1998 

Με εντολή Υπουργού 
Ο Γ εν. Δ/ντής Δημ. Περιουσίας 
και Εθν, Κληροδοτημάτων 
ΠΑΝ. ΠΙΛΑΤΗΣ 

-♦- 

Αριθ. 1042014/950/0006Α (3) 

Ορισμός μελών Επιτροπής Δημοσίων Κτημάτων (άρθρ, 98 
του Π.Δ. 284/88) στη Νομ. Σάμου. 

0 ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 98 του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128/Α'), όπως τροπο¬ 
ποιήθηκε και ισχύει, του Π.Δ. 551/88 «Οργανισμός Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259/Α ). 

β) Του Ν. 2218/1994 (ΦΕΚ 90/Α), όπως τροποποιή¬ 
θηκε και ισχύει με τις οποίες συστήθηκαν οι Νομαρχιακές 
Αυτοδιοιήσεις και καταργήθηκαν ορισμένες δημόσιες πο¬ 
λιτικές υπηρεσίες που συγκροτούσαν τη Νομαρχία, ενώ οι 
λοιπές υπηρεσίες (στις οποίες περιλαμβάνονται και οι 
Υπηρεσίες του Υπουργείου Οικονομικών) υπήχθησαν 

στην Περιφερειακή Διοίκηση του Νομού ή Νομαρχίας που 
συστήθηκαν με τις διατάξεις αυτές. 

γ) Του Ν. 2503/97 (ΦΕΚ 107/Α), με τις οποίες έγινε η 
οργάνωση της Περιφέρειας ως ενιαίας αποκεντρωμένης 
μονάδας διοίκησης του Κράτους (με υπηρεσίες της στην 
έδρα της Περιφέρειας και στους Νομούς και κατά τόπον 
αρμοδιότητα την Περιφέρεια και το Νομό, αντίστοιχα), κα- 
ταργουμένων των Περιφερειακών Διοικήσεων των Νομών 
και Νομαρχιών. 

δ) Του άρθρ. 5 του Ν. 2386/96 (ΦΕΚ 43/Α ), με τις 
οποίες ρυθμίστηκαν ορισμένα θέματα συγκρότησης των 
συλλογικών οργάνων του Υπουργείου Οικονομικών που 
εδρεύουν στις Νομαρχίες, στη σύνθεση των οποίων προ- 
βλέπεται η συμμετοχή εκπροσώπων ορισμένων Υπηρε¬ 
σιών της τέως Νομαρχίας, που υπήχθησαν στη Νομαρ¬ 
χιακή Αυτοδιοίκηση. 

2. Της παρ. 4 του άρθρου 26 του Ν. 2579/98 (ΦΕΚ 
31/Α') σύμφωνα με τις οποίες, στις περιπτώσεις που προ- 
βλέπεται η συμμετοχή σε συλλογικά όργανα του Υπουρ¬ 
γείου Οικονομικών, ως εκ της θέσεώς του, υπαλλήλου 
Υπηρεσίας που έχει καταργηθεί ή αλλάξει μορφή, ορίζεται 
στη θέση αυτού με απόφαση του Υπουργού Οικονομικών, 
υπάλληλος άλλης Υπηρεσίας του ίδιου ή άλλου φορέα, 

3. Την αριθ. 19/31.3.95 απόφαση του Ν.Σ. της Νομαρ¬ 
χιακής Αυτοδιοίκησης Σάμου, με την οποία καθορίζεται ο 
Οργανισμός Εσωτερικής Οργάνωσης και λειτουργίας των 
υπηρεσιών αυτής (Β' 399). 

4. Το αριθ. 181/23.3.98 έγγραφο της Κτηματικής Υπη¬ 
ρεσίας Σάμου. 

5. Την αριθ. 1087903/1481/Β' 0006/28.8.97 (ΠΟΑ. 

1233) απόφαση του Υπουργού Οικονομικών (ΦΕΚ 779/ 
Β') «Μεταβίβαση αρμοδιοτήτων του Υπουργού Οικονομι¬ 
κών στους Προϊσταμένους των Περιφερειακών Υπηρε¬ 
σιών του Υπουργείου Οικονομικών, πλην Γ.Λ.Κ. και 
Γ.Χ.Κ.», αποφασίζουμε: 

1. Ορίζουμε μέλη της Επιτροπής Δημοσίων Κτημάτων 
Νομού Σάμου τους εξής: 

α) Τον Πρόεδρο Πρωτοδικών Σάμου, ως Πρόεδρο, ανα- 
πληρούμενο από το νόμιμο αναπληρωτή του. 

β) Τον Προϊστάμενο της Διεύθυνσης Τοπικής Αυτοδιοί¬ 
κησης και Διοίκησης της Περιφέρειας Βορείου Αιγαίου 
που λειτουργεί στο Νομό Σάμου (άρθρ. 7 παρ. 1, του Ν. 
2503/97), με αναπληρωτή το νόμιμο αναπληρωτή του, 
στη θέση του Προϊσταμένου του Υπουργείου Εσωτερικών 
στην Περιφερειακή Διοίκηση Νομαρχίας Σάμου, που κα- 
ταργήθηκε. 

γ) Τον Προϊστάμενο του Τμήματος Τεχνικής Υπηρεσίας 
Δήμων και Κοινοτήτων της Δ/νσης Τοπικής Αυτοδιοίκη¬ 
σης και Διοίκησης της Περιφέρειας Βορείου Αιγαίου 
(άρθρ. 7 παρ. 1, του Ν. 2503/97), που έχει τοπική αρμο¬ 
διότητα και έδρα στο Νομό Σάμου, με αναπληρωτή το νό¬ 
μιμο αναπληρωτή του, στη θέση του Προϊσταμένου της Δ/ 
νσης Τεχνικών Υπηρεσιών της Νομαρχίας Σάμου, που κα- 
ταργήθηκε, προκειμένου για θέματα, που αφορούν σε 
αστικά κτήματα και για θέματα στέγασης δημοσίων υπη¬ 
ρεσιών ή τον Προϊστάμενο της Δ/νσης Γεωργίας, της Νο¬ 
μαρχιακής Αυτοδιοίκησης Σάμου, με αναπληρωτή το νό¬ 
μιμο αναπληρωτή του, στη θέση του Προϊσταμένουη της 
Δ/νσης Γεωργίας της Νομαρχίας, που καταργήθηκε προκει¬ 
μένου για θέματα, που αφορούν σε αγροτικά κτήματα. 

2. Στην Επιτροπή αυτή μετέχει επίσης χωρίς ψήφο ο 
Προϊστάμενος της Κτηματικής Υπηρεσίας Σάμου, ο 


οποίος εισηγείται τα θέματα της ημερήσιας διάταξης, με 
αναπληρωτή το νόμιμο αναπληρωτή του. 

3. Γραμματέας της Επιτροπής ορίζεται κάθε φορά από 
τον Πρόεδρο αυτής. 

4, Η θητεία της Επιτροπής είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1998 

Με εντολή Υπουργού 
Ο Γεν. Δ/ντής Δη μ. Περιουσίας 
και Εθν. Κληροδοτημάτων 
ΠΑΝ. ΠΙΛΑΤΗΣ 

- » 

Αριθ. 1041004/941/0 006Α (4) 

Ορισμός μελών Επιτροπής Προεκτίμησης Απαλλοτριου- 
μένων Ακινήτων Νομού Σάμου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89, 104 και 153 του Π.Δ. 284/88 «Ορ¬ 
γανισμός του Υπουργείου .Οικονομικών» (ΦΕΚ 128Α), 
όπως τροποποιήθηκε και ισχύει, του ΠΔ 551/88 «Οργανι¬ 
σμός Νομαρχιών - Οργάνωση Οικονομικών Υπηρεσιών» 
(ΦΕΚ 259Α’). 

β) Του Ν. 2218/1994 (ΦΕΚ 90/Α'), όπως τροποποποιή- 
θηκε και ισχύει, με τις οποίες συστήθηκαν οι Νομαρχιακές 
Αυτοδιοικήσεις και καταργήθηκαν ορισμένες δημόσιες 
πολιτικές υπηρεσίες που συγκροτούσαν τη Νομαρχία ενώ 
οι λοιπές υπηρεσίες (στις οποίες περιλαμβάνονται και οι 
Υπηρεσίες του Υπουργείου Οικονομικών) υπήχθησαν 
στην Περιφερειακή Διοίκηση του Νομού ή Νομαρχίας που 
συστήθηκαν με τις διατάξεις αυτές. 

γ) Του Ν. 2503/97 (ΦΕΚ 107/Α'), με τις οποίες έγινε η 
οργάνωση της Περιφέρειας ως ενιαίας αποκεντρωμένης 
μονάδας διοίκησης τουΚράτους (με υπηρεσίες της στην 
έδρα της Περιφέρειας και στους Νομούς και κατά τόπον 
αρμοδιότητα την Περιφέρεια και το Νομό, αντίστοιχα), κα- 
ταργουμένων των Περιφερειακών Διοικήσεων των Νομών 
και Νομαρχιών. 

δ) Του άρθρου 5 του Ν. 2386/96 (ΦΕΚ 43Α), με τις 
οποίες ρυθμίστηκαν ορισμένα θέματα συγκρότησης των 
συλλογικών οργάνων του Υπουργείου Οικονομικών που 
εδρεύουν στις Νομαρχίες, στη σύνθεση των οποίων προ- 
βλέπεται η συμμετοχή εκπροσώπων ορισμένων Υπηρε¬ 
σιών της τέως Νομαρχίας, που υπήχθησαν στη Νομαρ¬ 
χιακή Αυτοδιοίκηση. 

ε) Της παρ. 4 του άρθρου 26 του Ν. 2579/98 (ΦΕΚ 31 Α) 
σύμφωνα με τις οποίες, στις περιπτώσεις που προβλέπε- 
ταιπ συμμετοχή σε συλλογικά όργανα του Υπουργείου Οι¬ 
κονομικών, ως εκ της θέσεώς του, υπαλλήλου Υπηρεσίας, 
που έχει καταργηθεί ή αλλάξει μορφή, ορίζεται στη θέση 
αυτού, με απόφαση του Υπουργού Οικονομικών, υπάλλη¬ 
λος άλλης Υπηρεσίας του ίδιου ή άλλου φορέα. 

2. Την αριθμ. 1078204/927/0006α/6.8.92 ΦΕΚ 
517/Β' κοινή απόφαση του Υπουργού Προεδρίας της Κυ¬ 
βέρνησης και Οικονομικών με την οποία διατηρήθηκε η 
Επιτροπή του άρθρου 104 του Π.Δ. 284/88. 

3. Το αριθ. 181/23.3.98 έγγραφο της Κτηματικής Υπη¬ 
ρεσίας Σάμου. 

4. Την αριθμ. 19/31.3.95 απόφαση του ΝΣ της Νομ. Αυ¬ 
τοδιοίκησης Σάμου, με την οποία ορίζεται οργανισμός ορ¬ 
γάνωσης και λειτουργίας αυτής (Β' 399). 

5. Την αριθμ. 1087903/1481/Β' 0006/28.8.97 (ΠΟΛ. 
1233) απόφαση του Υπουργού Οικονομικών (ΦΕΚ 779Β") 
«Μεταβίβαση αρμοδιοτήτων του Υπουργού Οικονομικών 
στους προϊσταμένους των Περιφερειακών Υπηρεσιών του 
Υπουργείου Οικονομικών, πλην Γ.Λ.Κ. και Γ.Χ.Κ. αποφα¬ 
σίζουμε: 

1. Ορίζουμε μέλη της Επιτροπής Προεκτίμηση Απαλλο- 
τριουμένων ακινήτων Νομ. Σάμου τους εξής: 

α) Τον εκάστοτε Προϊστάμενο της Κτηματικής Υπηρε¬ 
σίας Σάμου ως Πρόεδρο, με αναπληρωτή το νόμιμο ανα¬ 
πληρωτή του. 

β) Τον Προϊστάμενο του Τμήματος Τεχνικής Υπηρεσίας 
Δήμων και Κοινοτήτων της Δ/νσπς Τοπικής Αυτοδιοίκη¬ 
σης και Διοίκησης της Περιφέρειας Βορείου Αιγαίου, που 
έχει τοπική αρμοδιότητα και έδρα στο νομό Σάμου, ως μέ¬ 
λος (μηχανικό του Δημοσίου), με αναπληρωτή το νόμιμο 
αναπληρωτή του. 

γ) Τον εμπειρογνώμονα που ορίζεται από τον Πρόεδρο 
Πρωτοδικών Σάμου για τον προσδιορισμό της προσωρινής 
τιμής αποζημίωσης, ως μέλος. 

Σε περίπτωση απαλλοτρίωσης αγροτικών ακινήτων ή 
δασικών εκτάσεων ή ακινήτων, στα οποία περιλαμβάνο¬ 
νται και μηχανολογικές εγκαταστάσεις, στην Επιτροπή με¬ 
τέχει, αντίστοιχα κατά περίπτωση και: 

α) Ο Προϊστάμενος της Δ/νσης Γεωργίας της Νομαρχια¬ 
κής Αυτοδιοίκησης Σάμου, αντί του Προϊσταμένου της Δ/ 
νσης Γεωργίας του Νομ. Σάμου που καταργήθηκε ή 

β) Ο αρμόδιος ανάλογα με την τοποθεσία του ακινήτου 
που απαλλοτριώνεται Προϊστάμενος της Δ/νσης Δασών ή 
Δασαρχείου της Περιφέρειας Βορείου Αιγαίου κατά περί¬ 
πτωση, που έχει τοπική αρμοδιότητα και έδρα στο Νομό 
Σάμου (άρθρο 7 παρ. 2 του Ν. 2503/97) ή 

γ) Ο Προϊστάμενος του Τ μήματος Πολεοδομίας - Περι¬ 
βάλλοντος της Δ/νσης Τεχνικών Υπηρεσιών του κλάδου 
ΠΕ Μηχ/κών της Νον. Αυτοδιοίκησης Σάμου, αντί του αρ¬ 
μόδιου Προϊσταμένου του Μηχανολογικού Τμήματος των 
Περιφερειακών Υπηρεσιών του Υπουργείου Περιβάλλο¬ 
ντος, Χωροταξίας και Δημοσίων Έργων, που καταργή¬ 
θηκε. 

Η θητεία της Επιτροπής είναι διετής. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 27 Μαρτίου 1998 

Με εντολή Υπουργού 
Ο Γεν. Δ/ντής Δημ. Περιουσίας 
και Εθν. Κληροδοτημάτων 
ΠΑΝ. ΠΙΛΑΤΗΣ 

-♦- 

Αριθ. 41 41 (ΦΟΡ) 440 (5) 

Διορισμός Διευθυντή του Εθνικού Ιδρύματος Ερευνών. 

Η ΥΠΟΥΡΓΟΣ ΑΝΑΠΤΥΞΗΣ 

Με την 4074/(ΦΟΡ)429/7.4.98 απόφαση της Υπουρ¬ 


γού Ανάπτυξης, διορίστηκε ο Ίων Σιώτης στη θέση του 
Διευθυντή του Εθνικού Ιδρύματος Ερευνών (ΕΙΕ) με 
τριετή θητεία. 

Αθήνα, 7 Απριλίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-♦- 

Αριθ. 6952 (6) 

Τροποποίηση της 41/27/3/96 απόφασης «Ανασυγκρό¬ 
τηση Διοικητικού Συμβουλίου Κεντρικού Ταμείου Γε¬ 
ωργίας Κτηνοτροφίας και Δασών» (ΦΕΚ 230/Β7 

9.4.96). 

01 ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα (ΦΕΚ 137/Α/85) όπως αυτές συμπλη¬ 
ρώθηκαν με τις διατάξεις του άρθρου 27 του Ν. 2081 /92 
(ΦΕΚ 154/Α/92( και όπως αντικαταστάθηκαν με το άρθρο 
1 παρ. 2α Ν. 2469/97 (ΦΕΚ 38/Α/97). 

2. Τις διατάξεςι του Ν. 389/43 «Περί τροποποιήσεως 
και συμπληρώσεως των περί Διοικήσεων Διαχειρίσεως και 
Λειτουργίας του Κεντρικού Ταμείου Γεωργίας, Κτηνοτρο¬ 
φίας και Δασών κειμένων διατάξεων». 

3. Τις διατάξεις του Β.Δ. 284/61 «Περί τροποποιήσεως 
και συμπληρώσεως των περί Διοικήσεων Διαχειρίσεως και 
Λειτουργίας του Κεντρικού Ταμείου Γεωργίας, Κτηνοτρο¬ 
φίας και Δασών κειμένων διατάξεων». 

4. Τη διάταξη του άρθρου 6 του Ν. 2332/95 «Μητρώο 
Αγροτών και Αγροτικών εκμεταλλεύσεων και άλλες διατά¬ 
ξεις» (ΦΕΚ 181/Α/95). 

5. Το αριθμ, 141/92 Π. Δ/γμα «Σύσταση υπηρεσίας 
εντελλομένων εξόδων στο Κεντρικό Ταμείο Γεωργίας 
Κτηνοτροφίας και Δασών (Κ.Γ.Γ.Κ. & δασών) (ΦΕΚ 69/Α/ 
92). 

6. Το αριθμ. 352/91 Π. Δ/γμα «Σύσταση στο Υπουργείο 
Γεωργίας Γ εν. Γ ραμματείας Δασών και Φυσικού Περιβάλ¬ 
λοντος - Τροποποίηση διατάξεων του Π. Δ/τος 402/88 
«Οργανισμός Υπουργείου Γεωργίας» (ΦΕΚ 124/Α/91). 

7. Τη διάταξη του άρθρου 23 του Ν. 2362/95 «Δημόσιο 
Λογιστικό - Έλεγχος Δαπανών του Κράτους» (ΦΕΚ 247/ 
Α/95), 

8. Την αριθμ. 15783/10/6/91 Υπουργού Προεδρίας 
της Κυβέρνησης και Γεωργίας «Ανασυγκρότηση Διοικητι¬ 
κού Συμβουλίου Κεντρικού Ταμείου Γεωργίας Κτηνοτρο¬ 
φίας και Δασών (Κ.Τ,Γ.Κ. και Δασών)» (ΦΕΚ 460/Β/25/6/ 
91). 

9. Την αριθμ. ΔΙΔΚ/Φ.1./201299/5/9/97 απόφαση 
Πρωθυπουργού και Υπουργού Εσωτ. Δημόσιας Διοίκησης 
και Αποκέντρωσης όπως τροποποιήθηκε με την αριθμ. 
ΔΙΔΚ/Φ.1 23470/20/10/97 όμοια απόφαση «Ανάθεση 
αρμοδιοτήτων στους Υφυπουργούς Εσωτερικών, Δημ. 
Διοίκησης και Αποκέντρωσης» (ΦΕΚ 924/Β). 

10. Τη διάταξη του άρθρου 52 παρ. 2 Ν. 2538/97 (ΦΕΚ 
242/Α/97). 

11. Το ότι απο τις διατάξεις αυτής της απόφασης δεν 
προκαλείται δαπάνη σε βάρος του Νομικού Προσώπου του 
Κεντρικού Ταμείου Γεωργίας, Κτηνοτροφίας και Δασών, 
αποφασίζουμε: 

Τροποποιούμε την αριθμ. 41/27/3/96 απόφασή μας και 
ειδικότερα την παρ. Ια, ως εξής: 

1 α. Τον Γενικό Γραμματέα του Υπουργείου Γεωργίας, 
ως Πρόεδρο και τον Κων/νο Κολοτούρα, ως Αντιπρόε¬ 
δρο. 

5. Ο Αντιπρόεδρος του Διοικητικού Συμβουλίου του Κε¬ 
ντρικού Ταμείου Γεωργίας Κτηνοτροφίας κακι Δασών 
αναπληρώνει τον Πρόεδρο σε όλα τα καθήκοντα όταν ελ¬ 
λείπει απουσιάζει ή κωλύεται. 

Κατά τα λοιπά, ισχύει η αριθμ. 41/27/3/96 απόφασή 
μας ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1998 


γανική μονάδα του Περ. Γεν. Νοσ. Νίκαιας «Ο ΑΓΙΟΣ ΠΑ- 
ΝΤΕΛΕΗΜΩΝ». 

Άρθρο 2 
Σκοπός 

Σκοπός του Ειδικού Κέντρου Υγείας (Ε.Κ.Υ.) είναι η κά¬ 
λυψη των αναγκών των εργαζομένων στη Ναυπηγοεπι- 
σκευαστική Ζώνη και την ευρύτερη περιοχή του Δήμου 
Περάματος Νομαρχίας Πειραιά, σε υπηρεσίες Πρωτοβάθ¬ 
μιας Φροντίδας Υγείας και η νοσηλεία, όπως αυτά ορίζο¬ 
νται με τις διατάξεις του άρθρου 15 του Ν. 1397/83, του 
άρθρου 16 του Ν. 2071/92 και του άρθρου 6 του Ν. 2345/ 
95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


ΟΙ ΥΠΟΥΡΓΟΙ 


Αθήνα, 6 Απριλίου 1998 


ΥΦΥΠ. ΕΣΩΤΕΡΙΚΩΝ, ΔΗΜ. Δ/ΣΗΣ 
ΚΑΙ ΑΠΟΚΕΝΤΡΩΣΗΣ 

ΣΤΑΥΡΟΣ ΜΠΕΝΟΣ 


ΓΕΩΡΓΙΑΣ 

ΣΤΕΦ. ΤΖΟΥΜΑΚΑΣ 


- + - 

Αριθ. Υ4α/10805/97 (7) 

Σύσταση Ειδικού Κέντρου Υγείας (Ε.Κ.Υ) στη Ναυπηγοε- 
πισκευαστική Ζώνη Περάματος. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ, ΥΓΕΙΑΣ ΚΑΙ ΠΡΟΝΟΙΑΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 


ΟΙ ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜ. Δ/ΣΗΣ 
ΚΑΙ ΑΠΟΚΕΝΤΡΩΣΗΣ 

ΣΤ, ΜΠΕΝΟΣ 


ΥΦΥΠ. ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΕΜΜ. ΣΚΟΥΛΑΚΗΣ ΣΤ. ΣΟΥΜΑΚΗΣ 

-♦- 

Αριθ.Γ4γ/Φ.423/οικ. 1875 (8) 

Τροποποίηση του προγράμματος οικονομικής ενίσχυσης 
των βαριά νοητικά καθυστερημένων ατόμων. 


Έχοντας υπόψη: 

1. Τις διατάξεις του άρθρου 6 του Ν. 2345/95 «Οργανω¬ 
μένες υπηρεσίες παροχής προστασίας από φορείς κοινω¬ 
νικής πρόνοιας και άλλες διατάξεις» (ΦΕΚ 213/Α795). 

2. Τις διατάξεις της παρ. 2 του άρθρου 1 του Ν. 
2469/97 (ΦΕΚ 37/Α797) και το γεγονός ότι οπό τις διατά¬ 
ξεις της απόφασης αυτής δεν προκαλείται επιπλέον οικο¬ 
νομική επιβάρυνση στον Κρατικό Προϋπολογισμό, καθό¬ 
σον το Ειδικό Κέντρο Υγείας (Ε.Κ.Υ) θα λειτουργήσει με 
το ήδη υπάρχον προσωπικό του Περιφερειακού Γενικού 
Νοσοκομείου Νίκαιας, του οποίου θα αποτελέσει οργα¬ 
νική αποκεντρωμένη μονάδα. 

3. Την αρ. 1107147/1239/0067/96/ΦΕΚ 922/Β /96 
απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

4. Την αρ. ΔΥ3α/οικ. 878/96/ΦΕΚ 924/Β796 από¬ 
φαση περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη και θ. Κοτσώνη. 

5. Την αρ. ΔΙΔΚ/Φ. 1 /20199/5.9.97/ΦΕΚ 801/Β797 
απόφαση περί ανάθεσης αρμοδιοτήτων στους Υφυπουρ¬ 
γούς Εσωτερικών, Δημ. Διοίκησης και Αποκέντρωσης, 
όπως συμπληρώθηκε με την όμοια αριθμ. ΔΙΔΚ/Φ1/ 
23470/97 (ΦΕΚ 924/Β). 

6. Την αρ. 204/8.7.97 πράξη ΔΣ/ΟΛΠ με την οποία πα- 
ραχωρήθηκε στο Υπ. Υγείας και Πρόνοιας κτίριο επιφά¬ 
νειας 400 τ.μ. και χερσαίος χώρος 5.000 τ.μ. περίπου. 

Άρθρο 1 

Σύσταση Ειδικού Κέντου Υγείας 

Συνιστάται Ειδικό Κέντρο Υγείας (Ε.Κ.Υ) στην Ναυπη- 
γοεπισκευαστική Ζώνη Περάματος Νομαρχίας Πειραιά, σε 
χώρο της Λιμενικής Ζώνης ΟΛΠ, ως αποκεντρωμένη ορ- 


Οι ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. ΤοΠ.Δ. 138/92 (ΦΕΚ68Α ) «Οργανισμός του Υπουρ¬ 
γείου Υγείας, Πρόνοιας και Κοινωνικών Ασφαλίσεων», 
όπως τροποποιήθηκε μεταγενέστερα. 

2. Το άρθρο 6 του Α.Ν. 421/37 (ΦΕΚ 2Α') «περί διαθέ- 
σεως εσόδων τινών υπέρ της Κοινωνικής Προνοίας». 

3. Τα άρθρα 1 και 2 του Ν. Δ/τος 162/73 (ΦΕΚ 227Α') 
«περί μέτρων προστασίας υπερηλίκων και χρονίως πασχό- 
ντων ατόμων». 

4. Τις αρ: α) 2070228/7908/0022/89 (ΦΕΚ 700 Β'), β) 
Π4/Φ.423/1568/94 (ΦΕΚ 227 Β ) και γ) Π4γ/Φ. 423/οικ. 
2797/96 (ΦΕΚ 467 Β') κοινές υπουργικές αποφάσεις 
«περί τροποποιήσεως του προγράμματος οικονομικής ενί¬ 
σχυσης των βαριά νοητικά καθυστηρημένων ατόμων με 
δείκτη νοημοσύνης μέχρι 30». 

5. Τις αρ. Γ3/οικ. 43/91 (ΦΕΚ 345 Β'), Γ4/οικ. 172/92 
(ΦΕΚ 39Β'), Π4α/Φ.18/οικ. 3435/93 (ΦΕΚ 579 Β'), Π4γ/ 
Φ.18/οικ. 3799/94 (ΦΕΚ 586 Β’), Π4γ/Φ.18/οικ. 
2867/95 (ΦΕΚ 568 Β'), Π4γ/Φ.18/οικ, 4301/96 (ΦΕΚ 
719 Β') καιΠ4γ/Φ.18/οικ. 6863/97 (ΦΕΚ 1076 Β’) κοινές 
υπουργικές αποφάσεις περί αύξησης προνοιακών επιδο¬ 
μάτων που χορηγούνται σε άτομα με ειδικές ανάγκες. 

6. ΤοΝ. 2362/95 (ΦΕΚ 247 Α') «περί Δημοσίου Λογιστι¬ 
κού, ελέγχου των δαπανών του Κράτους και άλλες διατά¬ 
ξεις». 

7. Το άρθρο 29Α' του Ν. 1558/85 (ΦΕΚ 137 Α') όπως 
προστέθηκε με το άρθρο 27 του Ν. 2081/92 (ΦΕΚ 154 Α') 
και αντικαταστάθηκε με το άρθρο 1 του Ν. 2469/97 (ΦΕΚ 
38Α'), με τα οποία προβλέπεται έλεγχος των δαπανών που 
προκαλούν οι κανονιστικές διοικητικές πράξεις. 

8. Την αρ. ΔΥ3α/οικ. 878/96 (ΦΕΚ 924 Β') κοινή από¬ 
φαση του Πρωθυπουργού και του Υπουργού Υγείας και 
Πρόνοιας «περί ανάθεσης αρμοδιοτήτων στους Υφυπουρ¬ 
γούς Υγείας και Πρόνοιας, Εμ. Σκουλάκη και θ. Κο- 
τσώνη». 

9. Το γεγονός ότι από τις διατάξεις της παρούσας δεν 
προκαλείται νέα δαπάνη σε βάρος του Κρατικού Προύπο- 
λογισμού. 

10. Την ανάγκη συνέχισης παροχής οικονομικής ενίσχυ¬ 
σης στα Β.Ν.Κ. άτομα με δείκτη νοημοσύνης μέχρι 30. 

11. Την αριθ. 1107147/1239/006Α/96 (ΦΕΚ 922 Β') 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών, στους Υφυπουργούς Οικονομικών», αποφασί¬ 
ζουμε: 

1. Το επίδομα που προβλέπεται στην παρ. 1 (γ) της αρ. 
Π4γ/Φ.423/οικ. 2797/96 (ΦΕΚ 467 Β') κοινής υπουργι¬ 
κής απόφασης, όπως αναπροσαρμόστηκε και ισχύει σή¬ 
μερα με τις αρ. Π4γ/Φ.18/οικ. 4301/96 και Π4γ/Φ.18/ 
οικ. 6863/97 κοινές υπουργικές αποφάσεις, ύφους τριά¬ 
ντα έξι χιλιάδων οκτακόσιων (36.800) δρχ. μηνιαίως κατα¬ 
βάλλεται στα βαριά νοητικά καθυστερημένα άτομα όλων 
των ηλικιών με δείκτη νοημοσύνης μέχρι 30, εκτός των 
πασχόντων από γεροντική άνοια, εφόσον για την ίδια αιτία 
λαμβάνουν μηνιαίως από τον ασφαλιστικό τους ή άλλο φο¬ 
ρέα της ημεδαπής ή αλλοδαπής οικονομική ενίσχυση με 
οποιαδήποτε μορφή μεγαλύτερη από δέκα χιλιάδες 
(10.000) δρχ. και μικρότερη ή ίση της κατώτερης αναπηρι¬ 
κής (βασικής) σύνταξης του Ο.Γ.Α., όπως αυτή αναπρο¬ 
σαρμόζεται κάθε φορά. 

2. Το πρώτο εδάφιο της παραγράφου 2 της ίδιας αρ. 
Π4γ/Φ.423/οικ. 2797/96 κοινής υπουργικής απόφασης 
καταργείται. 

3. Κατά τα λοιπά ισχύει η αρ. Π4γ/Φ.423/οικ. 2797/96 
κοινή υπουργική απόφαση. 

Κάθε άλλη ρύθμιση αντίθετη με την παρούσα απόφαση 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡ1ΣΤΟΔΟΥΛΑΚΗΣ ΘΕΟΔ. ΚΟΤΣΩΝΗΣ 

-♦- 

Αριθ. οικ. 5220 (9) 

Χορήγηση άδειας ασκήσεως επαγγέλματος Κοινωνικού 

Λειτουργού στην ΜΑΡΓΕΛΛΟΥ ΖΩΗ του ΣΤΑΥΡΟΥ. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 5110/9.4.1998 απόφαση του Νομάρχη 
Αθηνών χορηγήθηκε στην ΜΑΡΓΕΛΛΟΥ ΖΩΗ του ΣΤΑΥ¬ 
ΡΟΥ άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 10 Απριλίου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 


Αριθ. Φ.127/3/Α.1581 (10) 

Εκχώρηση αρμδιοτήτων του Προέδρου του Ε.Ο.Κ. προς 
τον Γενικό Διευθυντή, σε Προϊσταμένους Διευθύνσεων 
και αυτοτελών τμημάτων. 

Ο ΠΡΟΕΔΡΟΣ 

ΤΟΥ ΕΘΝΙΚΟΥ ΟΡΓΑΝΙΣΜΟΥ ΚΑΠΝΟΥ (Ε.Ο.Κ.) 

Έχοντας υπόψη: 

1. Τις διατάξεις του Ν.Δ. 3758/57 «περί ιδρύσεως του 
Εθνικού Οργανισμού Καπνού». 

2. Το Π.Δ. 396/88 «Οργανισμός λειτουργίας του Εθνι¬ 
κού Οργανισμού Καπνού (Ε.Ο Κ.)». 

3. Τις διατάξεις της παρ. 2 του άρθρου 10 του Ν. 2332/95. 

4. Την από 26.3.98 έγκριση του Διοικητικού Συμβουλίου 
του Ε.Ο.Κ. 

5. Τις λειτουργικές ανάγκες του Ε.Ο.Κ. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Εκχωρούμε μέρος των προβλεπομένων αρμοδιοτήτων 
του Προέδρου του Εθνικού Οργανισμού Καπνού (Ε.Ο.Κ) 
στο Γενικό Διευθυντή του Ε.Ο.Κ., σε Προϊσταμένους 
Διευθύνσεων και αυτοτελών τμημάτων, ως ακολούθως: 

Α. Στον Γενικό Διευθυντή του Ε.Ο.Κ.: 

1. Την πράξη αποδοχής αίτησης παραίτησης υπαλλή¬ 
λου. 

2. Την έκδοση όλων των πράξεων με τις οποίες διαπι¬ 
στώνεται η αυτοδίκαιη λύση της υπαλληλικής σχέσης με 
τον ΕΟΚ. 

3. Την πράξη με την οποία βεβαιώνεται αιτιολογημένα ο 
χρόνος υπηρεσίας υπαλλήλου που συμπληρώνει 35/ετή 
πραγματική υπηρεσία και εκδίδεται τρεις τουλάχιστον μή¬ 
νες πριν από τη συμπλήρωση. 

4. Την πράξη χορήγησης μισθολογικού κλιμακίου και 
επιδόματος χρόνου υπηρεσίας στους υπαλλήλους. 

5. Την πράξη βαθμολογικών προαγωγών των υπαλλήλων. 

6. Την παροχή οδηγιών και πληροφοριών προς τις περι¬ 
φερειακές Υπηρεσίες του ΕΟΚ για θέματα αρμοδιότητάς 
τους μέσα στα πλαίσια που έχει ορίσει η Διοίκηση του 
ΕΟΚ. 

7α. Την κίνηση εκτός έδρας για εκτέλεση υπηρεσίας 
στους προϊσταμένους διευθύνσεων και αυτοτελών γρα¬ 
φείων της κεντρικής υπηρεσίας. 

β. Την κίνηση για εκτέλεση υπηρεσίας των υπαλλήλων 
και των προϊσταμένων των διανομαρχιακών υπηρεσιών και 
του Καπνολογικού Ινστιτούτου όταν θα πρέπει να κινη¬ 
θούν εκτός περιφέρειας δικαιοδοσίας της διανομαρχιακής 
υπηρεσίας που υπάγονται. 

γ. Την κίνηση για εκτέλεση υπηρεσίας των υπαλλήλων 
και προϊσταμένων των νομαρχιακών τμημάτων, των καπνι¬ 
κών σταθμών και τοπικών γραφείων στην περίπτωση που 
πρέπει να κινηθούν εκτός της περιφέρειας δικαιοδοσίας 
της διανομαρχιακής υπηρεσίας που υπάγονται. 

8. Την μετακίνησή του εκτός έδας, όταν κρίνει ότι υπη¬ 
ρεσιακοί λόγοι επιβάλουν τούτο. 

9. Την υπογραφή όλων των εγγράφων που απευθύνο¬ 
νται προς άλλες δημόσιες υπηρεσίες ή νομικά πρόσωπα ή 
ιδιώτες και αφορούν στοιχεία, πληροφορίες ή δικαιολογη- 
τικά όταν τούτο προβλέπεται από την κείμενη νομοθε¬ 
σία. 

10. Την έγκριση πραγματοποιήσεως δαπανών για προ¬ 
μήθεια κάθε είδους υλικών, τη συγκρότηση επιτροπών 

διαγωνισμών, την εκτέλεση εργασιών (μεταφορές, επι¬ 
σκευές, εκτυπώσεις κ.λπ.) την ασφάλιση περιουσιακών 
στοιχείων, τη μίσθωση ή εκμίσθωση κινητών ή ακινήτων, 
εφόσον η κατά περίπτωση δαπάνη ή το ετήσιο μίσθωμα, 
όταν πρόκειται για μίσθωση, κυμαίνεται από διακόσιες χι¬ 
λιάδες δραχμές (200.000) μέχρι τετρακόσιες χιλιάδες 
(400.000) δραχμές, καθώς και κάθε άλλο έγγραφο για την 
πραγματοποίηση των εν λόγω δαπανών. 

11. Τις αποφάσεις εκποιήσεως υλικών μετά την έγκρισή 
τους από το Διοικητικό Συμβούλιο. 

Σε περίπτωση απουσίας ή κωλύματος του γενικού διευ¬ 
θυντή, τις παραπάνω αρμοδιότητες θα ασκεί ο Πρόεδρος 
του Ε.Ο.Κ. 

Β. Στους προϊσταμένους των περιφερειακών διευθύν¬ 
σεων, του Καπνολογικού Ινστιτούτου καθώς και στον 
Προϊστάμενο της Διεύθυνσης Οικονομικού της Κεντρικής 
Υπηρεσίας: 

1. Την έγκριση πραγματοποιήσεως δαπανών για προμή¬ 
θεια κάθε είδους υλικών, τη συγκρότηση επιτροπών, την 
εκτέλεση εργασιών (μεταφορές, επισκευές κ.λπ.), την 
ασφάλιση περιουσιακών στοιχείων, τη μίσθωση ή εκμί¬ 
σθωση κινητών ή ακινήτων, εφόσον η κατά περίπτωση δα¬ 


πάνη ή το ετήσιο μίσθωμα, όταν πρόκειται για μίσθωση, 
δεν υπερβαίνει το ποσό των διακοσίων χιλιάδων (200.000) 
δραχμών καθώς και κάθε άλλο έγγραφο για την πραγματο¬ 
ποίηση της εν λόγω δαπάνης. 

Γ. Στους προϊσταμένους των διανομαρχιακών τμημά¬ 
των, (Ηπείρου, Στερεός Ελλάδας, Πελοποννήσου και Δυ¬ 
τικής Μακεδονίας): 

1. Την έγκριση πραγματοποιήσεως δαπανών για προμή¬ 
θεια κάθε είδους υλικών, τη συγκρότηση επιτροπών, την 
εκτέλεση εργασιών (μεταφορές, επισκευές κ.τ.λ.), την 
ασφάλιση περιουσιακών στοιχείων, τη μίσθωση ή εκμί¬ 
σθωση κινητών ή ακινήτων, εφόσον η κατά περίπτωση δα¬ 
πάνη ή το ετήσιο μίσθωμα, όταν πρόκειται για μίσθωση, 
δεν υπερβαίνει το ποσό των πενήντα χιλιάδων (50.000) 
δραχμών καθώς και κάθε άλλο έγγραφο για την πραγματο¬ 
ποίηση της εν λόγω δαπάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1Θ98 
Ο Πρόεδρος 

ΝΙΚΟΛΑΟΣ ΜΑΛΙΣΣΙΟΒΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 548 55 

(031) 423 956 

Πληροφορίες δημοσιευμάτων λοιπών Φ.Ε.Κ 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ 18531 

4171 307 

Πώληση Φ.Ε.Κ 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ 

5248 141 

Κορίνθου 327 Τ.Κ 262 23 

224 581 

Βιβλιοθήκη παλαιών Φ.Ε.Κ 

5248 188 

ΙΩΑΝΝΙΝΑ 


Οδηγίες για δημοσιεύματα ΑΕ. - Ε.Π.Ε. 

5248 785 

Διοικητήριο Τ.Κ 454 44 

(0651) 21 901 

Εγγραφή Συνδρομητών Φ.Ε.Κ και 


ΚΟΜΟΤΗΝΗ 

(0531) 22 637 

αποστολή Φ.Ε.Κ 

5248 320 ! 

Δημοκρατίας 1 Τ,Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' {Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 * 

3.500 - 

Γ' (Διορισμοί, απολύσεις κ.λπ. Δημ. Υπαλλήλων) 

15.000 - 

750 - 

Δ’ (Απαλλοτριώσεις, πολεοδομία κ.λπ.) 

70.000 » 

3.500 - 

Αναπτυξιακών Πράξεων (Τ.Α.Π.Σ.) 

30.000 » 

1.500 - 

Ν.ΠΑΔ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 - 

Παράρτημα ( Πίνακες επιτυχόντων διαγωνισμών κ.τλ.) 

5.000 - 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 - 

Ανωτάτου Ειδικού Δικαστηρίου {Α.Ε.Δ.) 

3.000 - 

150 - 

Προκηρύξεων Α.Σ.Ε.Π. 

10.000 » 

500 - 

Ανωνύμων Εταιρειών & Ε.Π.Ε. 

250.000 » 

12.500 - 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 

250.000 . 

12.500 . 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω ανοφερομένων ποσών με τα ταχυδρομικά τέλη κα: μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράτππαι στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάπα δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























